Document ID: /roh_data/filtered/fineweb-2-filterrobots_roh.jsonl.gz/18560

In segund scandal sco quel da l’AutoDaPosta na duai betg dar. La Confederaziun ha adattà la surveglianza da la revisiun dals quints per ils manaschis dal traffic public.
Pertutgà è per il mument la revisiun
Interpresas che survegnan mintg’onn passa 10 milliuns francs subvenziuns, ston engaschar ina societad da revisiun admessa. Plinavant ston las interpresas confermar mintg’onn ch’ellas tegnan en ils princips giuridics. Quella societad da revisiun giuditgescha dumondas specificas en connex cun l'observaziun da la lescha da subvenziuns, viafier e transport da persunas, scriva l'Uffizi federal da traffic.
Quellas adattaziuns ha l’Uffizi federal da traffic gia decis avant in onn. Uss van ellas en vigur.